Downloaded from YTS.MX
Official YIFY movies site: YTS.MX
ORIGINALNI NETFLIXOV DOKUMENTARNI FILM
Kakav nevjerojatan prizor
na stadionu Azteca u Ciudad de Mé­xicu.
Mislim da nikad dosad i nigdje na svijetu
nije viđena ovakva atmosfera.
Danas svečano proglašavam otvorenim
deveto nogometno Svjetsko prvenstvo,
Kup Julesa Rimeta.
Svjetsko prvenstvo 1970. počelo je!
Tata mi je jednom rekao:
„Da bi igrao nogomet, moraš imati srca.”
Svi su gledali samo Peléa, najpoznatijeg nogometaša na svijetu…
Brazilci nadu u pobjedu polažu u njegove noge.
Neprestano ga prate…
Pelé se sakrio.
Ovo mu je četvrto Svjetsko prvenstvo.
Toliko je obožavan da ne može ni izlaziti.
Prijetili su mu otmicom, pa čak i ubojstvom.
Mediji su govorili
da sam već star, da nisam u dobroj formi.
Peléova je forma znatno opala. Više nije onaj stari Pelé.
Bio sam pod strašnim pritiskom.
Dosta je bilo priče!
Vrijeme je za borbu.
To Svjetsko prvenstvo bilo je važno za Brazil.
Ali u tome trenu
nisam htio biti Pelé.
Nije mi se sviđalo. Nisam to htio.
Molio sam se…
„Bože, pomozi mi. Ovo mi je posljednje Svjetsko prvenstvo.“
Brazilcima je sada potreban Pelé.
…Brazilcima je potreban Pelé.
Pelé.
Veliki Pelé.
Pelé više nije onoliko dobar koliko je bio.
Pelé!
Brazil je moja zemlja.
On mi je sve na svijetu.
To je zemlja koja me donijela na svijet.
Brazil je bio mlada i nepoznata zemlja.
Sjećam se da su djed i baka dostavljali drva za ogrjev.
Imali su konje i kola.
Kad mi je bilo oko deset godina, često sam jahao konje.
Nisam imao pojma da postoje i druge zemlje.
Mislio sam da je Brazil najljepša zemlja na svijetu.
Krenuli smo od nule i nismo imali mnogo.
Bili smo siromašni, ali mogli smo raditi.
Moj je tata radio.
KONTINENTALNI PRVACI 1946.
Moj je tata bio nogometaš i nadimak mu je bio Dondinho.
Bio sam poznat kao Dondinhov sin.
San mi je bio biti poput njega.
Mislio sam da je najbolji nogometaš na svijetu.
Kad bi se Pelé vratio iz škole, uvijek bi igrao nogomet na ulici.
Obožavao je nogomet.
Kod kuće bi uvijek zbijao vragolije.
SESTRA
Oduvijek je bio živahan.
U jednom periodu svoje karijere
tata je bio ozlijeđen i klub mu nije ništa plaćao.
Pelé je smatrao da treba pomoći s obiteljskim financijama
pa je našao posao.
Počeo sam čistiti i laštiti cipele
da pomognem obitelji.
Jeste li sanjali o tome da jednog dana postanete slavan nogometaš?
Ne.
Zbog svog sam podrijetla ostao prizemljen,
a i dan-danas je tako.
Za to je zaslužna moja obitelj.
Ni u jednom trenu u životu nisam mislio
da sam bolji od drugih.
Imam sreće što su mi roditelji usadili te vrijednosti
i što su me tako odgajali.
Kad je tata vidio da je dovoljno nadaren da bude nogometaš,
zbilja je to poticao.
I stoga su otišli u Santos.
1956. NOGOMETNI KLUB SANTOS
Bio sam prva osoba u Santosu
koja je upoznala Peléa.
Igrači su često dolazili na probe, ali nikad nisu bili dobri.
On je već na prvom treningu pokazao nevjerojatan talent.
Tako mi je jako stisnuo ruku da sam pomislio:
„Želim biti u njegovu timu, a ne protiv njega!“
Došao je tako snažne osobnosti. Ničega se nije bojao.
Ušetao je kao da
već godinama igra s nama.
Imao sam samo 16 godina, ali govorio sam
da sam profesionalni nogometaš.
A onda sam odjednom pozvan na Svjetsko prvenstvo 1958.
Naslućivali smo da bi mogao postati sjajan nogometaš.
UJAK
Ali kad su ga pozvali u reprezentaciju,
bili smo naprosto presretni.
ŠVEDSKA SVJETSKO PRVENSTVO 1958.
Rekao sam: „Super, idemo u Švedsku.“
Nikad prije nisam napustio Brazil.
Mislili smo da je Brazil poznat u Europi,
ali nije bio.
Neki švedski klinci
stalno su mi dirali lice pa sam se pitao:
„Što se događa? Zašto me diraju?“
Gledali su si ruke da vide hoće li se boja skinuti!
Nikad prije nisu vidjeli crnca.
Brazil tada nije slovio kao nogometna nacija.
Nismo bili favoriti,
ni blizu!
Vidio sam tog mršavog klinca
koji je trebao biti pod pritiskom jer je pozvan na Svjetsko prvenstvo,
ali nije bio.
Bio je tako samouvjeren.
BRAZIL PROTIV WALESA
Četvrtfinale u Göteborgu.
Neki su novinari govorili da sam premlad da bih igrao,
da nisam dovoljno iskusan.
Ali tata mi je uvijek govorio…
„Ne brini se, sine. Vjeruj u sebe.
Na terenu ste svi isti.“
I to mi je dalo mnogo snage.
…lopta dolazi do Peléa, on je primiruje i puca! Gol!
Pelé zabija za Brazil!
Gol!
BRAZIL PROTIV FRANCUSKE POLUFINALE
Vavá nabacuje. Abbesu je ispala.
Pelé puca i to je gol!
Prima je i puca…
Pelé!
BRAZIL 5:2 FRANCUSKA
Pelé, koji je igrao tako veličanstveno,
ima 17 godina.
Brazil je često bio tako blizu,
a opet tako daleko od pobjede na SP-u.
1950. bili su glavni favoriti,
ali Urugvaj ih je senzacionalno pobijedio 2:1.
Svjetsko prvenstvo 1950. održano je u Brazilu.
Bio sam tek dijete.
Kad je Brazil 1950. bio domaćin Svjetskog prvenstva,
ljudi su gajili veliku nadu da će se Brazil istaknuti
i odmaknuti se od svoje nazadne prošlosti.
Tada nije bilo televizije.
PISAC
To su vidjeli samo oni na stadionu, pa tako i ja.
Na stadionu Maracanã bilo je 200 000 navijača.
Brazil je čvrsto odlučio
učiniti sve što može
kako bi izbio na svjetsku pozornicu
uz pomoć nogometa.
Dragi sunarodnjaci Brazilci, za nekoliko minuta
postat ćete svjetski prvaci.
Održali smo riječ i izgradili ovaj stadion.
A sad vi obavite svoju dužnost i osvojite nam Svjetsko prvenstvo.
ŽIVIO BRAZIL
Brazil u napadu, Ademir izvan šesnaesterca…
Friaça dobiva loptu i puca!
Gol!
Zgoditak za Brazil!
Friaça!
Zgoditak za Brazil! Friaça!
Žale se…
Svi smo se skupili oko radija
i slušali i komentirali utakmicu.
Loše uklizavanje Bigodea.
Ghiggia nabacuje.
Schiaffino puca…
Gol za Urugvaj!
Schiaffino!
Izjednačili su. Brazil je podvio rep.
Ghiggia prilazi zdesna.
Trči prema brazilskom golu i puca.
Gol!
Urugvaj postiže drugi zgoditak!
Urugvaj je pobijedio 2:1.
Na ulicama su svi utihnuli.
Bila je to prava tragedija.
1950. je za Brazil
velik nacionalni neuspjeh.
Brazilski dramatičar Nelson Rodrigues
nakon poraza je skovao jedan izraz.
NOVINAR I PRIJATELJ
Nazvao je to oličenjem „kompleksa mješanca“.
Htio je reći da je Brazil uvenuo, povukao se u sjenu
i samo hvalio veličinu drugih.
„Drugi su veliki, mi smo bezvrijedni.”
Jer mješanac je ulični pas.
NOVINAR
Nisam znao što da kažem tati
jer se rasplakao.
Pa sam mu rekao: „Hej,
ne brini se, ne budi tužan.
Ja ću osvojiti Svjetsko prvenstvo za tebe.”
Urugvaj je pobjednik Svjetskog prvenstva 1950.
Brazilski su navijači shrvani.
Utakmica će početi za nekoliko minuta.
Brazil će u finalu Svjetskog prvenstva igrati protiv Švedske.
BRAZIL PROTIV ŠVEDSKE
I počelo je finale Svjetskog prvenstva 1958.
Ova akcija obećava. Zastaje, dribla, cilja, puca…
I zabija!
Liedholm zabija za Švedsku!
Švedska 1:0 Brazil.
Švedska je u vodstvu.
Može li Brazil uzvratiti?
To nas sve zanima.
Hoće li to biti još jedna katastrofa?
Evo Djalme. Vavá pronalazi Peléa.
Pelé primiruje loptu. Puca!
Kakav Peléov udarac!
Nilton Santos prilazi šesnaestercu.
Nabacuje loptu Peléu, Pelé je prima.
Kakvo driblanje! Puca…
I to je gol!
Kakav sjajan pogodak Peléa!
Bio je čudo od djeteta.
Ubrzo smo shvatili
da gledamo kako nastaje najveći nogometaš svih vremena.
Bez imalo dvojbe.
Orlando. Orlando…
Pelé. Dodaje Zagallu.
Nabacuje Peléu…
Pelé skače i zabija glavom!
Pelé!
Brazil je svjetski prvak!
BRAZIL 5:2 ŠVEDSKA
Bio je to san.
Bilo je nevjerojatno.
Te noći nisam ni oka sklopio.
Htio sam saznati jesu li ljudi u Brazilu, a pogotovo moja obitelj,
slušali prijenos utakmica.
Jesu li vidjeli kako sam zabio golove?
Pogledajte ovo!
Narod je preuzeo kontrolu!
Ljudi skaču! Viču!
Svi su došli proslaviti pobjedu Brazila
i dočekati naše nevjerojatne nogometaše.
Pelé se pojavio kao čovjek koji je počeo rješavati
taj takozvani kompleks mješanca.
Nagnao je Brazilce da opet zavole sami sebe.
Simbolički gledano, to nije mala stvar.
SANTOSOV STADION VILA BELMIRO
-Pelé je bio u centru pažnje. -Zbilja jest.
Kamo god smo išli čulo se samo: „Pelé, Pelé, Pelé…“
Kad bi nam ljudi prišli, rekli bismo: „Pogledajte, tamo je Pelé!“
Svi bi pojurili onamo, a mi bismo umirali od smijeha.
Djevojke su htjele Peléa za dečka.
Dječaci su ga htjeli za brata. Roditelji su ga htjeli za sina.
A svi su ga htjeli za susjeda.
Jer bio je tako nevjerojatno šarmantan.
NOVINAR
Zbog te svoje urođene karizme
bio je rođena zvijezda.
Otad nadalje status u društvu samo mu je rastao.
Smatrali su ga kraljem.
I crnci i bijelci i ljudi miješane rase.
GLAZBENIK
Postao je simbol brazilske emancipacije.
I ja sam iskusila
tu radost koju su svi osjećali, tu peleovsku groznicu.
Siromašni dječaci u favelama…
POLITIČARKA
…poistovjećivali su se s Peléom i govorili: „Želim biti poput Peléa!”
Bio je najinspirativnija predodžba siromašnog mladog crnca
koju je Brazil ikad imao.
Nisam mogao izaći. Kamo god da sam išao bilo je ljudi.
Nisam znao što da radim.
Tatini prijatelji
zaboravili su na njega.
Zanimao ih je samo mali Pelé.
Bilo mi je teško prilagoditi se tomu.
Sigurno mu je bilo teško.
Bio je tako mlad
i samo je htio igrati nogomet
i pokazati svoj talent.
Prije Peléa Santos je bio mali klub.
Bio je nevažan.
A onda je došao Pelé.
Pelé je sam samcat podigao momčad na višu razinu.
Ne radi se o tome da je Pelé unio promjene.
Sam je Pelé bio ta promjena.
DRŽAVNI PRVACI
Igranje za Santos nalik je nastupanju u cirkusu.
Putuju svijetom u potrazi za gažama,
a Pelé je čarobno ime koje privlači publiku.
Taj mali Brazilac još nema ni 19 godina,
no možda je već najbolji nogometaš na svijetu.
A sad Pelé… Što li će učiniti?
Zabio je i treći! Predivan gol!
Savladao je gramatiku igre.
Njegova kontrola lopte, instinktivno oko i mačji refleksi
nasamarili su i najbolje obrane na svijetu.
Misliš li da si najbolji igrač na svijetu još od 1958.?
Nikad nisam vjerovao u koncept najboljeg igrača na svijetu.
Da bi bio najbolji igrač na svijetu,
trebao bi biti najbolji na svakoj poziciji.
A to bi bilo zeznuto.
Pelé je upravo navršio 21 godinu.
Između 1957. i 1961.
Pelé je zabio 355 golova.
Takav broj čak i najbolji nogometaši uspiju doseći tek na kraju karijere.
Sve dok sam ja predsjednik Santosa,
Peléa nećemo prodati.
On je nacionalno blago i ne prodaje se ni po koju cijenu.
Santos će igrati protiv Benfice u finalu Svjetskog klupskog prvenstva.
Pepe dodaje Zitu.
On dodaje Peléu, koji ulazi u šesnaesterac…
Senzacionalan zgoditak Peléa! Predivno!
Santos 5:2 Benfica.
Santos su svjetski prvaci!
Imao sam sreće što sam imao
dečke u Santosu.
Oni su mi ulijevali mnogo snage.
Zbilja mnogo.
Ako ne znate engleski, ne obraćajte mi se!
Nemoj tako!
Ne.
Ako ne znate engleski…
ne obraćajte mi se.
Kako to da si u tako dobroj formi?
Dovraga, baš ste…
Ja tu radim, a vi mi dolazite smetati!
-Ali dobro sam. -Dobro si?
Idemo.
Ne. Pogledaj kako sam dobro.
Želiš li vidjeti? Pusti me.
Odmakni se. Pogledaj kako sam dobro.
-Dobro izgledaš. -Je li me tko zvao?
Kako pali gume!
Najbolji ste.
Donijeli ste sunce sa sobom.
Kakav lijep dan!
Edu je htio preplanuti.
-Tu je momčad sastavio Bog. -Tu je momčad…
Bog, zar ne?
Nevjerojatno, zar ne?
Bila je to obitelj.
Brazil duguje Santosu…
Kad smo išli na turneju, pobijedili smo
najbolje momčadi u Italiji, Njemačkoj i cijeloj Europi
i ljudi su hvalili Brazil.
A nitko nije znao gdje je Brazil.
Sjećaš se kad smo onaj put igrali u Europi?
I trener Lula je rekao: „Pelé je ozlijeđen.“
Rekao je: „Znaš što?
Budući da su nam svi napadači crni poput tebe,
neka Dorval nosi tvoj broj deset
i nitko neće ni primijetiti.“
I tako sam ja nosio broj deset,
ali ljudi su ubrzo shvatili da nisam Pelé,
pa je publika počela skandirati: „Pelé…”
I morao si doći igrati, iako si bio ozlijeđen.
Sigurno su mislili:
„Ali Pelé je obično tako zgodan. To ne može biti on!“
Ti, zgodan?
Mislili su da si zgodan? Ma daj se saberi, stari!
Znali smo da si ti kralj.
Ali htjeli smo i mi nekako pomoći i pridonijeti.
Sve te priče da sam kralj…
Sjećate se kad smo otišli na onu zabavu u Parizu,
a ja sam pjevao?
Išlo je ovako…
Kakav sam ja to kralj
Bez kraljevstva i krune?
Bez dvorca i kraljice…
Bez dvorca i kraljice
Što besciljno luta svijetom?
Pa, bar si naučio bolje pjevati!
To je bilo nešto najbolje!
Glas ti je i dalje grozan.
Ne jedite previše. Sutra imamo utakmicu!
Aha, da.
Čile!
Či, či, či! Le, le, le!
Naprijed Čile!
ČILE SVJETSKO PRVENSTVO 1962.
To Svjetsko prvenstvo trebalo je biti Peléovo.
Samo što nije napunio 22 godine,
bio je iskusan i bio je najveća nogometna zvijezda na svijetu.
Pelé…
Pelé se svojom sjajnom brzinom probio kroz obranu.
I to je krasan gol! Pelé je zabio izvanredan gol!
Svašta smo očekivali od njega
zbog onoga što je ostvario 1958.
A zatim je uslijedila druga utakmica, protiv Čehoslovačke.
Pelé pogađa vratnicu!
Pelé je ozlijeđen!
Bilo je 0:0.
I Pelé se ozlijedio.
Nisam znao što je bilo.
Bio sam mlad, samo klinac.
Nikad se prije nisam tako ozlijedio.
Nadali smo se da će se brzo oporaviti,
ali za njega je to bio kraj Svjetskog prvenstva.
Mičite se s puta!
Kocka je tako pala.
I Peléova je zamjena bio
Amarildo.
Vidio sam naslov u novinama: „Brazil plače zbog Peléa.”
Naravno, ovdje u Brazilu
Peléova odsutnost bila je tragedija.
Ali Pelé je razgovarao sa mnom i rekao mi je:
„Hej, mali…
Vrijeme je da se iskažeš.“
BRAZIL PROTIV ČEHOSLOVAČKE FINALE
Kad se ozlijediš
i ne možeš više igrati na Svjetskom prvenstvu,
to je teško prihvatiti.
Ali rekao sam ostalim igračima:
„Hajde, idemo dalje. Mi smo momčad, a ne samo jedan igrač.“
Zagallo ubacuje.
Pronašao je Amarilda.
Amarildo prolazi Kvašňáka. Puca…
Gol!
Zgoditak za Brazil!
Brazil!
Brazil je postao dvostruki svjetski prvak!
Nakon utakmice, u svlačionici,
bio sam pod tušem,
a on je doletio potpuno odjeven
da me zagrli.
Iako nije igrao, bio je na terenu duhom
te nas je bodrio da uspijemo.
Sedmo Svjetsko prvenstvo završilo je!
Brazil je opet pobijedio!
A sada proslavimo!
Djeca, mladi i stari!
Slavite diljem cijele zemlje!
Kraj 50-ih i početak 60-ih
nedvojbeno su bili jedno od najboljih razdoblja
u povijesti Brazila.
Pelé se pojavio u trenutku rođenja Brazila kao moderne države.
PREDSJEDNIK BRAZILA 1995. – 2003.
Više nije bio samo poljoprivredni izvoznik,
već nacija industrije, učinkovitosti i kulture.
Zemlja koja vjeruje u sebe i koja bi mogla uspjeti.
Brazil je prestao biti zemlja sutrašnjice. Budućnost je stigla.
A Pelé u tome nije bio sporedni glumac, već glavni junak.
Kralj Pelé. Prva scena, prvi kadar.
Pelé, dnevni je boravak pun ljudi. U kuhinji imam novinare!
Hostel ti postaje poznat!
Pelé se pojavio u doba
kad je televizija bila u usponu.
Bio je proizvod svoje ere.
Jeste li razmišljali o glumi u filmu?
Ne, nisam nikad.
Pelé više nije nogometaš, već nacionalna institucija.
Volio je biti idol.
Njemu je sve to bilo veoma prirodno,
kao da mu je to u genima.
Ova je lopta genijalna.
Imao je imidž snažnog, zdravog mladića,
koji zabija golove i šarmantan je.
Njegovo ime prodaje sve, od goriva do zubne paste.
-Obogatio se. -Prvi je nogometaš milijunaš.
-Kakva je ovo kava? -Café Pelé.
Sjajna je!
O, da.
„Odakle ste?“
„Iz Brazila.“
„Aha, iz Peléove zemlje!“
Zbog njega su Brazilci mogli ponosno reći:
„Ne moramo se diviti Englezima, Nijemcima, Francuzima ili Talijanima.
Oni zaostaju za nama.
Jer kad je u pitanju nogomet, bolji smo od vas.“
Prepoznati smo kroz nogomet.
Bila su to sretna vremena.
Mislili smo da će demokracija trajati vječno.
Nažalost, nije.
U Brazilu novi nemiri.
Predsjednik Goulart zatražio je podršku za ljevičarsku vladu,
ali narod ga nije podržao.
No kad je došao kraj njegovu režimu,
okončan je kratkim i nenasilnim vojnim pučem.
Vojska pod vodstvom generala Branca pobunila se i zauzela Rio de Janeiro.
Koji je bio povod puču?
Komunisti su navodno preuzimali vlast nad Brazilom.
Ali to je bila čista neistina.
1964. nije bilo šanse da Brazil postane komunistička zemlja.
Ali to je bilo opravdanje kojim se poslužila vojska.
Bio je to američki projekt
sa svrhom poticanja diktatura u Americi
kako bi se izbjeglo širenje sovjetskog komunizma.
Nastao je novi Brazil.
Sva ona radost
s kraja 50-ih i početka 60-ih
nestala je.
Je li diktatura išta promijenila za vas?
Ne, nogomet se nastavio kao prije.
Nije bilo nikakvih zamjetnih razlika.
Za mene sigurno nije. To nije ništa promijenilo.
Pozvan sam da sudjelujem
u politici,
ali iskreno,
ne želim se miješati u to.
Većina vremena već mi odlazi na nogomet,
tako da nemam mnogo vremena za takvo što.
I, na kraju krajeva, ne znam ništa o politici.
Pelé je jednostavno prihvatio režim
i nastavio sa životom.
Htjeli su se dobro odnositi prema njemu
jer su shvaćali koliko je taj odnos važan.
Njegov se život samo nastavio kao prije.
To mu nije nimalo naškodilo.
Pelé, prije tri godine
rekli ste mi da se želite skrasiti.
Kako se osjećate sada kada ste zaljubljeni?
Nisam rekao ljudima
da imam djevojku, partnericu,
jer nisam htio da se piše o tome u novinama
i da to bude općepoznato.
Prvu ozbiljnu vezu zbog koje sam poželio osnovati obitelj
imao sam kad sam upoznao Rose ovdje u Santosu.
Bio sam pomalo sramežljiv.
Onda sam se sprijateljio s njezinim ocem.
Da ga pridobijem, rekao bih mu:
„Recite ako budete htjeli da vam ulaštim cipele!“
Mislio sam da je vrijeme da se skrasim,
pa sam se zbližio s njezinom obitelji
te smo se vjenčali.
Privlačila me. Bio sam mlad, još sam bio dječak.
Sviđali smo se jedno drugomu i bili smo dobri prijatelji,
ali onaj osjećaj lude zaljubljenosti…
Nije ga zapravo bilo.
Imate li zajednički hobi?
-Ples. -Ja ne…
Volimo plesati i slušati ploče.
Popularnu glazbu.
Provodite li vi i muž dovoljno vremena zajedno?
Zna rasporediti vrijeme između nogometa i obitelji,
pa to dobro funkcionira.
Kako je bilo biti vaša žena? Mislite li da je bilo teško?
Mislim da je bilo teško. Mislim da jest.
Počeo sam imati više profesionalnih obveza
izvan nogometa.
Počeo sam potpisivati ugovore
za reklamiranje proizvoda diljem svijeta.
Počeo sam češće putovati radi takvih angažmana
nego radi nogometa.
To je bilo teško za moju obitelj i moj brak.
Shvaćao sam to.
Je li vam bilo teško ostati vjeran kad su se djevojke tako bacale na vas?
Iskreno, bilo je.
Imao sam neke ljubavne avanture
koje su rezultirale djecom,
ali to sam saznao tek poslije.
Moja prva žena znala je za sve to.
Nikad nikomu nisam lagao.
U zračnoj smo luci i čekamo
Edsona Arantesa do Nascimenta, Peléa.
Hoćete li nam predstaviti svoju suprugu?
Ne znam francuski.
-Ne znate francuski? -Ne.
Posjećujete Pariz?
Da, bio sam u Parizu i uživao sam.
Došao sam sa ženom.
Rado bih opet došao ovamo.
Hvala! Koji su favoriti za sljedeće Svjetsko prvenstvo?
Bit će to teško Svjetsko prvenstvo za Brazil. Bit će teško.
Idemo po treći naslov i sve će momčadi biti pripremljene.
-Dat ćemo sve od sebe da ga osvojimo. -Hvala vam.
OBJAVA MOMČADI ZA SVJETSKO PRVENSTVO
Edson Arantes do Nascimento!
Razgovarao sam s prijateljima
o brazilskim navijačima
koji misle da smo već pobijedili.
U hotelu su nam za autograme davali
transparente na kojima je pisalo: „Trostruki prvaci.“
Ne sviđa mi se to.
To nam stvara veći pritisak.
Treba pustiti da sve ide svojim tokom.
U nogometu pobijediš ili izgubiš na terenu.
-Pobijedit ćemo, zar ne, Pelé? -Ako Bog da.
ENGLESKA SVJETSKO PRVENSTVO 1966.
San mi je bio
da osvojimo Svjetsko prvenstvo u Engleskoj.
Mislio sam da Brazil može pobijediti,
da možemo opet postati prvaci, nakon čega bih se umirovio.
U hotelu Lymm, duboko u srcu Cheshirea, svaki je dan isti.
Taj je hotel sjedište brazilske reprezentacije.
Ali, naravno, u centru pažnje uvijek je Pelé.
Svi žele razgovarati s Peléom,
ali on se i dalje smiješi
i odgovara na svačija pitanja.
Možete li nam reći što mislite…
Znate malo engleskog!
Što mislite o tom tipu obrambenog nogometa,
u kojem vas čvrsto čuvaju?
Pa…
-Jeste li se navikli? -Moramo se.
Moramo se naviknuti na takvu igru.
Nogomet je nekoć bio klasičniji. Bio je to spektakl za navijače.
Sad momčadi igraju samo za rezultat. Daju sve od sebe da ne prime gol.
Nogomet je postao ružan, momčadi igraju agresivnije.
-Hvala lijepa. -Hvala, Pelé.
Većini igrača to je bilo prvo Svjetsko prvenstvo, pa tako i meni.
Predvodio nas je Pelé, najbolji igrač u Brazilu i na svijetu.
Stoga su naši protivnici
osmislili sistem, znate,
za čuvanje Peléa.
„Moramo neutralizirati Peléa.”
BRAZIL PROTIV BUGARSKE NATJECANJE PO SKUPINAMA
I počela je Brazilova prva utakmica 1966.
I Pelé pada!
Pelé opet pada.
Nogomet je danas drukčiji.
Nogomet je danas grublji,
ima više čuvanja igrača, momčadi igraju obrambenije.
Često se čuje: „Tucimo po Peléu! Stavit ćemo tri igrača na njega!”
Eno Peléa…
I to je gol!
Pelé je zabio za Brazil!
Brazil, svjetski prvaci,
počeli su pobjedom.
Sjajna nogometna utakmica!
BRAZIL PROTIV MAĐARSKE NATJECANJE PO SKUPINAMA
Ovo je sjajna prilika.
Mora zabiti… I to je gol za Mađarsku!
Sjajan gol!
I to je krasan gol Farkasa! Izvrstan gol!
Ovo je Brazilov prvi poraz na Svjetskom prvenstvu
od prošlog poraza od Mađarske, 1954.
Zbilja se čini da je velik naglasak na fizičkoj igri,
osobito prema najboljim igračima.
Ovo je za Brazilce najvažnija utakmica od pobjede u finalu prije četiri godine.
BRAZIL PROTIV PORTUGALA
Eusébio…
Dobro Eusébijevo protrčavanje.
Dobra lopta… I ušla je!
Nije bilo zaleđe i stoga Portugal vodi 1:0.
Evo Torresa…
I to je još jedan! Eusébio!
Brazil, svjetski prvaci, zbilja su u nevolji. Mogli bi ispasti.
Silva.
Pelé.
I opet…
Prekršaj!
Dvaput mu je uklizao. Sudac ga je prvi put pustio.
Zbilja tužan prizor.
Najbolji nogometaš na svijetu izlazi iz igre.
I moram reći, u ovome trenu
Brazilcima je potreban netko poput Peléa.
Po meni su sramotno sudili.
I zbog tog očajnog suđenja,
u svakoj smo utakmici bili podvrgnuti sve gorem nasilju.
PREDSJEDNIK BRAZILSKOG NOGOMETNOG SAVEZA
U ovih osam dana ozlijeđeno nam je više igrača nego u proteklih osam godina.
LIJEČNIK BRAZILSKE MOMČADI
Nije to slučajno.
Da, mislim da je ovo kraj jednog kraljevstva.
Eusébio…
O, Bože!
I Brazil, svjetski prvaci,
sigurno će ispasti iz natjecanja.
Pelé, koji je takoreći istučen sa Svjetskog prvenstva.
Brazilci sigurno nisu presretni zbog toga.
Osvojili su naslov prvaka u Švedskoj 1958. i opet 1962.,
a i na ovom su natjecanju bili favoriti,
no ispali su već u natjecanju po skupinama.
I sami ste rekli medijima da vam je ovo posljednje Svjetsko prvenstvo.
Ne možemo to dopustiti jer svijetu je potreban vaš nogomet.
Potreban nam je spektakl koji priređujete navijačima
kao najbolji nogometaš na svijetu. Je li to istina?
Jest. Već su me više puta to pitali, pa ću vam jasno reći.
Ne kanim opet igrati na Svjetskom prvenstvu
jer na njima nemam sreće.
Ovo je već drugo na kojem sam igrao samo dvije utakmice i ozlijedio se.
To je potreslo cijelu naciju.
A potreslo je i nas igrače.
Zašto Pelé odlazi iz reprezentacije
kad je dovoljno mlad za još dva ili tri Svjetska prvenstva?
Bio sam shrvan kad smo ispali iz tog Svjetskog prvenstva.
Rekao sam si: „Čovječe…
Što ću sad? Što da radim?“
Mislio sam si: „Ne mogu ovdje stati.“
Bio sam uzrujan, htio sam se oprostiti.
Bio je shrvan.
Bilo je teško nagovoriti ga da opet igra.
U to je vrijeme bio strašno utučen.
Što mislite, što će sad?
Mislim da će igrati za svoj klub, još dvije ili tri godine.
A nakon toga će nogomet igrati samo radi zabave.
Znate da to voli.
Dakle, što se tiče Svjetskog prvenstva i europskog nogometa,
više nećemo vidjeti velikog Peléa?
Mislim da ne.
Brazil je 1966. u Engleskoj bio veoma loš.
Zemlja je već bila pod diktaturom,
ali situacija se pogoršala nakon Institucionalnog dekreta broj 5.
To je zloglasni AI-5 koji nam je nametnut 1968.
Njegova Ekscelencija, Predsjednik Republike,
odlučio je uvesti institucionalni dekret
koji će vladi dati potrebna sredstva
za jamčenje sigurnosti, reda i mira.
Time su nam oduzete sve slobode koje možete zamisliti.
Svatko je mogao biti uhićen
bez opravdanog razloga.
Ljudi bi jednostavno nestali.
Moja je uloga bila potpisati AI-5.
MINISTAR TIJEKOM DIKTATURE
Neki kažu da je korišten za mučenje ljudi.
Pa naravno!
Jer kad čovjek ima moć,
on je jedina životinja koja je u stanju ubijati svoju vrstu.
General Médici bio je diktator
tijekom najgoreg razdoblja mučenja i ubojstava.
Médici je sasvim sigurno bio najokrutniji diktator u povijesti Brazila.
UREDNIK ČASOPISA
Shvaćao je da su ljudi opčinjeni nogometom.
I tako je postalo uobičajeno vidjeti Médicija
kako svake nedjelje gleda nogomet s radijem na uhu.
Dok su negdje mučili političke zatvorenike,
general je na utakmici gradio imidž dobričine.
Dolje diktatura!
UBOJICE
Što ste u to vrijeme znali o tome?
Jeste li znali za mučenja?
Da vam kažem da nisam ništa znao,
lagao bih.
To bi bila laž.
Svašta se pričalo.
Ali nismo bili sigurni
što je istina, a što laž.
Putovali smo svijetom sa Santosom. Bili smo u Europi ili negdje u inozemstvu
i nismo mogli znati jesu li vijesti istinite ili ne.
Ovdje u Brazilu uvijek su nam govorili
da budemo oprezni i ne izlazimo iz hotela.
Bio sam zabrinut.
Kakav je bio vaš odnos s raznim vlastima?
Moja su im vrata uvijek bila otvorena.
Svi to znaju.
Tako je bilo i kad je situacija bila veoma loša.
Ljudi su uvijek tražili od mene da se opredijelim.
Ne znam koje mu je političko opredjeljenje…
ali Pelé nikad nije bio tip osobe koja bi se poistovjetila s nekom vlašću.
Uvijek je bio iznad svega toga.
Svakoj zemlji treba junak.
Ljudi moraju vjerovati u nešto.
Osjećaj pripadnosti
može biti važniji od svakodnevnih problema,
a sport je dio toga.
Ljudi nisu obraćali pozornost na politiku, već na ono što im je bilo najvažnije,
a to je da žive svoj život.
Pelé im je pomogao u tome.
Peléova postignuća isprepletena su s nacionalnom slavom,
tko god bio na vlasti.
Diktatura ima koristi od toga,
ali ima i demokracija.
Gol!
Pelé!
Pelé je ovdje sa mnom
i dat će nam ekskluzivni intervju.
Pelé! Kako uzbudljivo!
Zadovoljstvo mi je biti ovdje i zbilja sam dirnut,
osobito kad se uzmu u obzir očekivanja vezana uz ovo.
Zamislite kako se osjećam!
Ovo je ta lopta.
Lopta za 1000. gol.
Ovo je jedina takva na svijetu
jer dosad to nije uspjelo nijednom nogometašu.
VASCO PROTIV SANTOSA 19. STUDENOG 1969.
Pelé je upravo najavljen ovdje na Maracani!
Ovo je neopisiv osjećaj.
Pokaži nam, Laerte.
Pokaži ljude kako navijaju za kralja.
Prvi sportaš na svijetu
koji ima priliku zabiti 1000 golova.
Čestitam, Pelé!
Čestitam, Brazile!
Imamo još 14 minuta da možda svjedočimo prvom slučaju…
Dodavanje, evo Peléa…
I to će biti jedanaesterac!
To je očit kazneni udarac!
Kazneni udarac!
Jedino što smo imali u tim teškim vremenima bio je nogomet.
Bio je to eskapizam za brazilski narod.
A u Peléu smo našli vođu i junaka bez premca.
Stadion želi Peléa. Najveći stadion na svijetu
spreman je za najvećeg nogometaša.
Evo Peléa s prilikom da zabije gol stoljeća.
Pitao sam se: „Ako vratar obrani
ili lopta pogodi prečku, gdje su moji suigrači?”
Nisam nikoga vidio.
Onda sam pogledao…
Svi su bili iza mene.
Noge su mi se tresle. Rekao sam si:
„Ne smijem ovo promašiti.“
Pelé je bio sjajna zvijezda
koja je blistala na crnom nebu brazilskog života.
Simbolizirao je potencijal Brazila
da postane pravednija i sretnija zemlja.
To je Pelé predstavljao.
Pelé, u ime našeg cijelog osoblja,
bit ćemo vam vječno zahvalni za sve što ste učinili za Brazil.
Popularizirali ste svoj sport, dušu našeg naroda.
Pelé, odmorite se, zaslužili ste.
Nitko to ne zaslužuje više od vas.
TRI DANA KASNIJE U BRASÍLIJI
Svaka važna osoba koju sam znao…
Ako su mi rekli da me netko od njih želi upoznati,
ručati sa mnom ili se samo družiti,
uvijek sam išao ako sam mogao. Nikad nisam imao problema s tim.
Rekli su mi da me predsjednik želi vidjeti
i čestitati mi,
pa sam otišao.
Nikad me nisu ni na što prisilili. Nikad.
Mnogi će manje pozornosti obraćati na ono što je činio na terenu,
a više na ono što je činio izvan njega.
Izvan terena karakterizira ga izostanak političkog stava.
U tom trenutku u povijesti to mu nije išlo u prilog.
Volim Peléa, ali to ne znači da ga neću kritizirati.
Smatrao sam da se ponaša kao Čiča Toma,
pokorni crnac
koji sve prihvaća i pristojan je,
koji ništa ne preispituje i ne osuđuje.
To je jedna od kritika koje mu zamjeram i dan-danas.
Jer čak i jedna jedina Peléova izjava mnogo bi značila.
Pogotovo u Brazilu.
Budući da je bio tko je bio, nije mogao
samo okrenuti leđa predsjedniku.
Ali onda ćete reći da je Muhammad Ali drukčije postupio.
I zbilja jest.
I svaka mu čast.
Kažu da svaki put kad uđem u ring,
na neki način idem u rat.
Postoji vraški velika razlika
između borbe u ringu i odlaska u rat u Vijetnamu.
Muhammad Ali znao je da će ga uhititi jer je odbio vojni poziv,
ali nije bio u opasnosti od zlostavljanja
ili mučenja.
Pelé nije bio siguran u to.
Ma dajte!
Diktatura je diktatura.
Samo oni koji su je proživjeli
znaju koliko boli.
Ne mislim da sam mogao išta drukčije učiniti.
-Zašto? -Nisam.
Jer kakve smo koristi imali od toga?
Na čijoj ste strani danas?
Pomalo se izgubiš u svemu tome.
Brazilac sam. Želim najbolje za svoj narod.
Nisam bio neki supermen ili čudotvorac.
Bio sam samo normalna osoba koju je Bog podario talentom za nogomet.
Ali potpuno sam uvjeren
da sam učinio mnogo više za Brazil svojim nogometom,
time što sam bio tko jesam,
od mnogih političara koji primaju plaću za to.
TERESÓPOLIS ŽELI DOBRODOŠLICU NAŠOJ ZLATNOJ REPREZENTACIJI
NAPRIJED ZLATNA MOMČAD
U tom je razdoblju diktatura u Brazilu bila najekstremnija.
Bio je to vrhunac represije, cenzure i ograničavanja slobode govora,
kretanja i slično.
Usred svega toga postojala je oaza
ljepote i nade,
pozitivnih i poticajnih emocija. Bilo je to Svjetsko prvenstvo 1970.
Nakon fijaska na Svjetskom prvenstvu 1966. u Engleskoj
reprezentacija je bila u kaosu.
Osvajanje Svjetskog prvenstva postalo je
državno pitanje.
U tehničkom osoblju brazilske reprezentacije
bila su gotovo isključivo vojna lica.
Pojavili su se brojni fašistički slogani.
„Brazil, voli ga ili ga napusti.” „Ovu zemlju ne može nitko zaustaviti.”
Zavladala je najgora moguća nacionalistička euforija,
koju je poticala diktatura.
Pelé nerado priča o tome, ali primio je neke poruke od režima
da mu je bolje da igra na Svjetskom prvenstvu.
To je postalo
nešto što je Predsjedniku bilo osobno važno.
Zašto?
Jer ako je narod sretan,
onda je sretna i vlada.
Je li vlada vršila pritisak na vas da se vratite?
Stalno.
Stalno sam primao pozive za razgovor s vladom,
zakonodavcima, guvernerima…
Uvijek su postojali ljudi koji su htjeli da se vratim.
Nisam znao što bih.
Nisam htio igrati na Svjetskom prvenstvu 1970.
Nisam htio opet proživjeti ono što se dogodilo u Engleskoj.
Bio sam u nedoumici.
Bio sam zabrinut, ali mi je to i nedostajalo.
Samo sam htio biti upamćen.
Ali to će onda biti to.
Posljednje Svjetsko prvenstvo.
Kralju, hoćeš li se ikad vratiti?
Ali da vam kažem:
„Vratio sam se za Svjetsko prvenstvo 1970. radi brazilskog naroda…“
Ne, lagao bih.
Vratio sam se radi sebe.
KAMP BRAZILSKE REPREZENTACIJE
Izvedite dupli pas.
Gotovo jednako velik idol kao Pelé jest izbornik brazilske reprezentacije
tijekom kvalifikacija za Meksiko, João Saldanha.
Brazilci žele organizirati svoju neuhvatljivu snagu
i modernizirati svoj stil.
Samo će tako imati nade protiv najboljih europskih momčadi.
G. Saldanha, uvriježeni kritičari nogometa uglavnom smatraju
da su Europljani prestigli i nadmašili vaš stil nogometa.
Slažete li se s time?
Nije lako promijeniti nacionalni karakter.
BRAZILSKI IZBORNIK
Možda je i opasno.
Ali možda imamo vremena da to promijenimo.
Ako stignemo to promijeniti,
možemo igrati isto kao i vi,
odnosno organizirano.
Kakav je bio Saldanha? Za one koji ga ne znaju.
Tip je bio lud!
Ali bio je vraški dobar tip.
Bio je i zahtjevan.
Nije ga bilo briga jesi li Pelé, kralj nogometa.
Od svih je tražio isto.
Kod njega je bilo dobro
što nije bio kukavica. Nije se ničega bojao.
Ali ponekad bi rekao nešto
sasvim nepotrebno.
Pričao bi gluposti.
Ali htio je biti glavni.
Stoga, osobno,
da me pitate je li se razumio u nogomet,
rekao bih da nije.
„João, što kažeš na to da učinimo ovo i ovo?“
„Ali ja sam trener, ja sam glavni!”
„Naravno, ali porazgovarajmo…“
Jer donio je mnoge odluke
za koje smo vidjeli da neće dobro proći.
Pelé, Saldanha nam je pokazao svoje planove
i igrat ćeš kao centarfor.
Ne voliš tu poziciju, zar ne?
Nije da ne volim…
Ali u trenutnoj formi,
mogu se dublje probiti kao plejmejker.
Stvar je u tome…
Pa mislim, već 15 godina igram na dubljoj poziciji.
Tražiti od mene da preko noći promijenim svoj stil igre…
To je nemoguće.
Tu se nešto zbivalo.
Saldanha se znao zakačiti s Peléom na treningu.
Jednostavno se nisu slagali.
Jeste li razgovarali? Što se događa?
Budući da se João Saldanha volio praviti važan,
dao je intervju novinaru u kojem je rekao da je vrlo zabrinut
jer sam bio na očnom pregledu
i mislio je da ne vidim kako treba.
João Saldanha bio je vrlo osebujan i nepredvidiv.
Govorim to s ljubavlju. Bio mi je dobar prijatelj.
A volio je i dobru laž.
Ali, iskreno, ne mogu objasniti zašto je izmislio onu priču
o tome da je Pelé kratkovidan i ne može igrati.
Saldanha je rekao da ne vidi.
Znao je podbadati ljude.
Rekao je: „Nije mu dobro.
Slijep je. Ništa ne vidi.“ Jebote…
Pelé je pobjesnio.
Navodno ste imali problema s vidom.
Tu je informaciju objavio
trener João Saldanha.
Kako ste reagirali na to?
Smatrao sam
da je to ružno od njega,
ali očito se htio istresti na nekoga.
I izazvao je pravu zbrku.
Saldanha je tvrdio da se Pelé treba odmarati
da sačuva snagu za Meksiko.
Saldanha je htio maknuti Peléa,
ali mu je nogometni savez to zabranio.
Rekao sam: „Izvadit ću ga za svaki slučaj.“
A oni su rekli: „Nemoj, molim te! Nemoj.“
Dakle, iz komercijalnih razloga,
izbornik brazilske momčadi ne može izbaciti Peléa?
Da.
Imaš najboljeg igrača svih vremena
i želiš ga ostaviti na klupi?
Pa čak i da loše igra… „Pelé ne igra dobro, grozan je.“
Nema veze, mora igrati!
I stoga je bilo svađa i prepirki
te se javio pokret za izbacivanje Saldanhe iz reprezentacije.
Kad mi je ponuđen ovaj posao,
mnogi su rekli da bi radije imali drugog izbornika.
Po meni je to pravo na mišljenje.
Nisam dijete
i neću dati ostavku.
Vlada je upotrijebila svoj utjecaj
ne samo da ubaci Peléa u igru,
već smo se i umiješali u nogomet.
Predsjedniku i meni mnogo je toga zajedničko.
Obojica smo s juga, navijači smo Grêmija
i volimo nogomet.
Ali ja ne biram njegove ministre, a Predsjednik ne bira moju momčad.
Kad je tako, dobro se razumijemo.
Kad smo vidjeli taj intervju, rekli smo:
„Bit će sranja!“
Bilo je neizbježno.
Smijenili su Saldanhu.
I tako je u kovitlacu publiciteta na presici na stadionu Maracanã
predstavljen novi šef, Mário Zagallo.
Zagallo je u Švedskoj 1958. igrao za Brazil uz Peléa.
Preuzeo sam uzde dva mjeseca prije prvenstva.
BRAZILSKI IZBORNIK
Pelé je rekao da je uzrujan
zbog onoga što se objavljuje u novinama,
zbog Saldanhinih izjava da je slijep.
Htio je odgovoriti kritičarima.
Zagallo mi je prišao na treningu i pitao me što se događa.
„Ne grizeš, ne boriš se za loptu.“
I imao je pravo.
Bio sam zabrinut za sebe.
Htio sam biti u dobroj formi.
Na prvom treningu
stavio mi je ruku na rame
i rekao: „Zagallo,
ne zafrkavaj me.”
Rekao sam mu:
„Jedinstven si.
Nikad te neću izvaditi iz igre.
Pomoći ćeš mi da osvojim Svjetsko prvenstvo.”
MEKSIKO SVJETSKO PRVENSTVO 1970.
BRAZIL
I Svjetsko prvenstvo 1970. može početi!
Pelé u Meksiku želi vratiti svoj ugled svjetskog prvaka
koji je izgubio u Engleskoj.
Pelé ima 29 godina.
Ovo mu je četvrto Svjetsko prvenstvo i želi da mu bude najbolje dosad.
U Engleskoj smo čuli da veliki Pelé,
koji u Engleskoj ima milijune obožavatelja,
možda i nije baš raspoložen za Svjetsko prvenstvo.
Na prošlom se loše proveo,
imao je problema protiv Portugala i Bugarske.
Kako je Pelé raspoložen na ulazu u četvrto Svjetsko prvenstvo?
Rado ću prokomentirati Peléovo raspoloženje
budući da sam imao sreće igrati s njim 1958. i 1962.
A sada kada sam mu trener,
rekao bih da je Pelé isti onaj dječak
koji nam je pomogao da osvojimo oba ona Svjetska prvenstva.
BRAZIL PROTIV ČEHOSLOVAČKE NATJECANJE PO SKUPINAMA
Lijepo proigravanje.
Imaju priliku!
Pelé je udara preko grede!
Peléu je forma pala
te ga se može drukčije čuvati jer to više nije onaj stari Pelé.
Kakvo Petráševo protrčavanje…
O, moj Bože!
To je gol!
Nevjerojatno iznenađenje.
Klasični Brazilci, ponovno zatečeni.
Ovo će potresti čitavu Južnu Ameriku.
Iz Brazila smo otišli sasvim diskreditirani.
Čak ni Brazilci nisu vjerovali da će ta momčad proći skupinu.
Ali Pelé je krenuo za Brazil…
Tostão.
I lopta leti na tribine.
Pelé, Tostão mu je slijeva. Tostão vraća, Pelé trči na dupli pas.
Ovo je teška situacija.
Dosuđen je prekršaj.
Pelé…
Rivellino! Kakav gol!
Kakav gol!
Rivellino!
U tom je trenu
opet počeo uživati.
Kuna je čvrsto uletio.
Ali Pelé opet juri.
Nije mu lako, Hrdlička ga dugo ganja.
Pelé i dalje trči. Još je ima…
Jairzinho. Tostão!
Bilo je to hrabro Peléovo protrčavanje.
Njegova inteligencija i samopouzdanje…
Bio je to spektakl.
Pelé je začetnik najnevjerojatnijih ne-golova
u povijesti nogometa.
Danas mnogi zabijaju s centra.
Ali on je prvi to pokušao. I to na Svjetskom prvenstvu.
Uspio je izbaciti nešto iz sebe.
„Kralj je ovdje. Ja sam prokleti kralj.“
-Gérson. Pelé trči… -Nabacuje Peléu…
-Prima je na prsa… -Pelé!
I evo ga! To je dodir majstora!
Gol!
Pelé!
Broj deset!
BRAZIL 4:1 ČEHOSLOVAČKA
Dobro su igrali. Opa!
Ali to je jedno kolo.
Za pobjedu na SP-u treba mnogo više.
Mislim da su Englezi
glavni favoriti.
Engleska je nositelj naslova prvaka,
stoga je i normalno da su favoriti.
Ali Brazil će dati sve od sebe.
Engleska protiv Brazila.
Pelé, Jairzinho, Bobby Moore, Bobby Charlton… Uzbudljivo!
ENGLESKA
BRAZIL PROTIV ENGLESKE NATJECANJE PO SKUPINAMA
Znali smo da će utakmica protiv Engleske biti teška.
Proučavali smo njihov stil igre i obranu.
Svi su rekli isto:
tko god da pobijedi u toj utakmici,
mogao bi otići do finala.
Svjetski prvaci i bivši svjetski prvaci.
Jairzinho…
Prešao je Coopera.
Pelé!
Kakva obrana!
Mislim da nije izgubio nimalo nogometne tehnike.
I njegov je nogometni um bez premca.
No ne znam je li fizički jednako spreman…
ENGLESKI IZBORNIK
…i daje li se jednako u igru kao prije.
Mullery Peléu zadaje velike probleme. Mullery ga ne pušta.
Ovo nije utakmica za dječake.
Mnogo se i naporno trči i bez lopte.
Ovo će biti pravi test izdržljivosti i fizičke spreme.
Rivellino.
On ima opasnu lijevu.
Evo prilike…
Kakav udarac! Kakva obrana!
Sir Alf Ramsey trenutno izgleda sve zabrinutije
u pogledu ove utakmice.
Navijači gorljivo skandiraju: „Brazil, Brazil.“
Brazilci su ubrzali tempo
i vrše jak pritisak na englesku obranu.
Tostão!
A evo i Peléa!
Pelé je primirio loptu.
Bio je okružen cijelom obranom koja mu je blokirala put.
Ali ja sam dolazio izvana.
Već je prije vidio da sam ondje.
Bilo je to najveće slavlje u čitavoj mojoj karijeri.
Brazil vodi 1:0.
BRAZIL 1:0 ENGLESKA
I uz gromoglasne povike: „Brazil, Brazil“, koji odjekuju ovim golemim stadionom,
Brazil je pobijedio svjetske prvake.
Bilo je spektakularno i prekrasno, poput partije šaha.
I pobijedili smo. Jebote, to je bilo super.
Postali smo još jači.
1970. bila je blagoslov.
Bratstvo u toj momčadi bilo je impresivno.
Takvo zafrkavanje među igračima… To se nije baš često vidjelo.
BRAZIL 3:2 RUMUNJSKA NATJECANJE PO SKUPINAMA
Reprezentirali smo svoju zemlju.
To nije bilo samo za nas, nego za sve Brazilce.
Svaka je pobjeda bila za brazilski narod. I nismo stali.
Izvještavao sam o SP-u 1970. i da budem jasan…
Bio sam protiv diktature i otišao sam navijati protiv Brazila.
Mislili smo da bi pobjeda Brazila
ojačala diktaturu, a nitko od nas to nije htio.
Ali nogomet je divlja zvijer, znali smo reći.
Kad se lopta zakotrlja, zaboraviš svoje principe.
Nismo si mogli pomoći, navijali smo za svoje.
BRAZIL 4:2 PERU ČETVRTFINALE
Ako Brazil bude u formi, samo će ih jaka momčad moći pobijediti.
A da se to dogodi, ne bismo rado bili u Brazilu.
Od finala Svjetskog prvenstva dijelila nas je samo jedna utakmica.
Ali cijeli je Brazil hvatala panika.
„Da, dobro nam ide, Pelé igra sjajno, a i Gérson,
ali to je Urugvaj… To je Urugvaj. A svi znamo kako to obično prođe.“
Ne smijemo zaboraviti da je u finalu SP-a 1950.,
održanog u Rio de Janeiru,
upravo Urugvaj pobijedio Brazil, favorite,
i postao svjetski prvak.
Dvadeset godina poslije znamo da je nogomet nepredvidljiv.
Tko zna, u polufinalu bi se povijest mogla ponoviti.
BRAZIL PROTIV URUGVAJA POLUFINALE
Htio sam se pomoliti prije spavanja.
Rekao sam: „Hoće li sutrašnja utakmica dobro proći?“
Psihološki aspekti mogu snažno utjecati na tebe.
Brazilska dodavanja zasad su neuobičajeno neprecizna.
Ovo nije onaj blistavi Brazil koji smo vidjeli protiv Perua.
Morales za Urugvaj…
I lopta je prošla. Evo Cubille!
I ušla je! Cubilla!
Ovo je velik problem za Brazil.
Zbilja izgubiš kontrolu. To se ne da objasniti.
Pelé je pred njim.
Pelé traži dupli pas.
Ovo je veoma nezgodna situacija.
Sedam minuta do poluvremena.
Brazil je svake minute sigurno sve zabrinutiji.
Tostão… Clodoaldo ide u sredinu po povratnu loptu i evo je!
Kakav gol!
Clodoaldo!
Imali smo sreće što smo izjednačili na 1:1.
Na poluvremenu sam im održao govor.
„Svi morate igrati najbolje što možete.
Ne onako kako ste igrali u prvom poluvremenu.
Ne trebam više ništa reći.“
Kad ne ide kako treba, počneš se brinuti.
Ali trebaš sam sebi reći da moraš to učiniti.
Pelé.
Tostão mu je slijeva.
Pelé se zatrčao. Mora proći trojicu.
Jednog jest, u jedanaestercu je…
Je li to prekršaj? Sudac kaže da je bio vani!
Nisam siguran je li na terenu bio samo jedan Pelé
jer činilo se kao da su trojica.
Supermen se vratio.
Pelé je vraća! Kakav udarac!
Preobrazio se na terenu.
I o porazu nije bilo ni govora.
Jairzinho, Pelé…
Jairzinho. I prešao je Matosasa!
I gurnuo ju je unutra!
To je gol!
3:1! Osigurali su pobjedu.
Rivellino!
Pelé juri, prekrasno dodavanje…
Prešao je vratara. Samo je pustio loptu!
I zabio je…
Nije!
Kakva veličanstvena varka!
Sad znamo zašto ga nazivaju kraljem
i najboljim nogometašem na svijetu.
Brazil je prošao u finale Svjetskog prvenstva.
Pobijedili su Urugvaj.
BRAZIL 3:1 URUGVAJ
Tako! Makni se, kompa.
Znao sam da sam spreman za igru.
Ali kad se baviš sportom,
uvijek postoji neka sumnja.
Čak i najbolje katkad uhvati trema?
Ne katkad, stalno.
Samo što nismo stigli na stadion
i pogledao sam kroz prozor.
Vidio sam sve te navijače s brazilskim zastavama.
Vikali su: „Brazil! Pelé!“
Rasplakao sam se.
Htio sam prestati plakati, ali nisam mogao.
Bio sam najstariji igrač.
Nisam htio da se drugi igrači pitaju: „Zašto on plače?”
Samo su me preplavile emocije. Bilo mi je previše sve to.
„Bože, ovo mi je zadnje Svjetsko prvenstvo.
Pripremi me za to. Trebam tvoju pomoć s tim.“
Ispričavam se…
Nisam se uspio suzdržati.
BRAZIL PROTIV ITALIJE FINALE SVJETSKOG PRVENSTVA 1970.
I evo momčadi!
Pelé…
Ovo mu je drugo finale Svjetskog prvenstva.
Na prvom je igrao sa samo 17 godina.
Stadion je prepun.
Ovo je najveći sportski događaj na svijetu.
Možemo samo zamisliti kakva očekivanja o ishodu ove utakmice
imate vi koji gledate kod kuće u Brazilu.
I počelo je finale Svjetskog prvenstva 1970.
Nije mi bilo važno da zabijem ili da dobro igram.
Samo sam htio da pobijedimo.
Ako Bog da, igrat ću dobro.
Pelé je skočio na loptu i zabio glavom.
Brazil vodi 1:0.
Trebala mu je 1970.
Trebao mu je taj zgoditak glavom protiv Italije.
Trebalo mu je to slavlje.
Jedno upozorenje:
u svakom finalu Svjetskog prvenstva nakon rata,
strana koja je prva zabila na kraju je izgubila.
Evo Boninsegne…
Boninsegna…
Zabio je! Strašna pogreška!
Boninsegna je izjednačio!
Carlos Alberto ubacuje, Pelé uklizava…
Promašio je!
Zakasnio je samo djelić sekunde!
Nema to veze sa strahom.
Više se radi o odgovornosti.
Na leđa si natovariš taj teret odgovornosti
i onda ti to počne utjecati na emocije.
Jairzinho…
Dodaje Jairu. On je primiruje, pokušava je provući.
Ostavlja je Gérsonu. Udarac…
Sjajan gol! Prekrasan!
Veličanstven pogodak Gérsona!
Zgoditak za Brazil!
Gérson, broj osam!
Gérson je zabio svoj prvi gol na prvenstvu.
Prošla je 21 minuta drugog poluvremena.
Uvijek nas je poticao
i pomagao nam je da vjerujemo da možemo biti sjajni poput njega.
Pelé dodaje Jairzinhu!
I on zabija!
Zgoditak za Brazil!
Jairzinho zabija treći zgoditak za Brazil!
Brazilu je pehar nadomak ruke!
Kakva sjajna igra!
Naizmjence nam priređuju spektakl.
Jairzinho, broj sedam.
Pelé.
Zdesna mu dolazi Carlos Alberto…
I to je četvrti gol!
Bio je ovo naprosto divan nogomet.
BRAZIL 4:1 ITALIJA
Bilo je to olakšanje.
Mislim da najveći dar koji dobiješ od pobjede nije trofej…
nego olakšanje.
U svlačionici je triput povikao
i još se dan-danas ježim od toga.
Rekao je: „Nisam umro!“
Što je još Pelé mogao poželjeti?
Pelé je bio sve.
Bio je sve što možeš zamisliti.
Bila je to pobjeda koju je htio ostaviti u nasljeđe.
Ostvario je što je naumio
i hvala Bogu što jest.
Pelé je uspio spojiti svoj uspjeh s uspjehom Brazila.
Kao da je ratovao s brazilskom zastavom u ruci.
Njegova je legenda naša legenda.
Svjetsko prvenstvo 1970. bilo je najbolje razdoblje u mom životu,
ali bilo je još važnije za našu zemlju.
Jer da je Brazil 1970. izgubio, sve je moglo postati još gore.
Kad smo postali prvaci, cijela je zemlja mogla odahnuti.
1970. je definitivno učinila više za Brazil nego za nogomet.
U to nema sumnje.
Naravno, diktatura je iskoristila tu pobjedu.
No brazilski narod tu pobjedu na Svjetskom prvenstvu nikad nije pripisao
našem krvoločnom diktatoru, generalu Garrastazu Médiciju.
Samo trebate pogledati kako povijest pamti tu pobjedu.
Ona ne pripada Médiciju.
Pripada Peléu.
BRAZIL JE OSTAO POD DIKTATOROM DO 1985.
PELÉ JE ZADNJU UTAKMICU ZA BRAZIL ODIGRAO 1971., SA SAMO 30 GODINA
Tisuće bijelih šalova pozdravljaju Peléa
na njegovoj posljednjoj utakmici za Brazil.
I DALJE DRŽI REKORD ZA NAJVIŠE ZABIJENIH GOLOVA ZA BRAZIL
ŽIVIO KRALJ
TRI GODINE POSLIJE TOGA OPROSTIO SE OD SANTOSA
Očarao je obožavatelje
koji njegovo ime izgovaraju na svim jezicima…
Pe-le, Pili, Pelé, Pele…
Na svakom jeziku to znači
„najbolji brazilski nogometaš svih vremena“.
KARIJERU JE ZAVRŠIO DOVOĐENJEM NOGOMETA U SAD U KLUBU NEW YORK COSMOS
Hvala vam lijepa!
PELÉ JE ZABIO REKORDNA 1283 GOLA U 1367 UTAKMICA
I DALJE JE JEDINI NOGOMETAŠ
KOJI JE TRI PUTA POBIJEDIO NA SVJETSKOM PRVENSTVU
Prijevod titlova: Matija Pospiš